Zadeva C-488/10

Celaya Emparanza y Galdos Internacional SA

proti

Proyectos Integrales de Balizamiento SL

(Predlog za sprejetje predhodne odločbe, ki ga je vložilo Juzgado de lo Mercantil no 1 de Alicante y no 1 de Marca Comunitaria)

„Uredba (ES) št. 6/2002 — Člen 19(1) — Modeli Skupnosti — Kršitev ali grožnja kršitve — Pojem ‚tretja oseba‘“

Povzetek sodbe

Modeli Skupnosti – Učinek modela Skupnosti – Pravice iz modela Skupnosti – Pravica, da se vsaki tretji osebi prepreči uporaba modela – Vsaka tretja oseba – Pojem

(Uredba Sveta št. 6/2002, člen 19(1))

Člen 19(1) Uredbe št. 6/2002 o modelih Skupnosti je treba razlagati tako, da v postopku zaradi kršitve izključne pravice iz registriranega modela Skupnosti pravica njegovega imetnika, da tretji osebi prepreči njegovo uporabo, zajema vsako tretjo osebo, ki uporablja model, ki pri seznanjenih uporabnikih ne povzroča drugačnega celotnega vtisa, vključno s tretjo osebo, ki je imetnik poznejšega registriranega modela Skupnosti, ne glede na namen in ravnanje tretje osebe.

Določbe te uredbe je treba razlagati ob upoštevanju prednostnega načela, po katerem ima prejšnji registrirani model Skupnosti prednost pred poznejšimi registriranimi modeli Skupnosti. Iz člena 4(1) uredbe je zlasti razvidno, da je videz izdelka varovan z modelom Skupnosti, če je nov in ima individualno naravo. V primeru kolizije med registriranima modeloma Skupnosti se predpostavlja, da je tisti, ki je bil prvi registriran, ta pogoja za pridobitev varstva Skupnosti izpolnjeval pred tistim, ki je bil registriran drugi. Tako je imetniku poznejšega registriranega modela Skupnosti mogoče priznati varstvo, ki ga določa ta uredba, le če v okviru tožbe za ugotovitev ničnosti – ali nasprotne tožbe, odvisno od primera – dokaže, da prejšnji registrirani model Skupnosti ne izpolnjuje enega od teh pogojev.

V skladu s postopkom registracije modelov Skupnosti, ki je urejen s členi od 45 do 48 uredbe, Urad za usklajevanje na notranjem trgu (znamke in modeli) preizkusi, ali prijava izpolnjuje formalne zahteve za vlogo, kot jih določa ta uredba. Če prijava izpolnjuje navedene pogoje, ustreza opredelitvi videza izdelka iz člena 3(a) uredbe in ni v nasprotju z javnim redom ali moralnimi načeli, ta urad prijavo vpiše v Register modelov Skupnosti kot registrirani model Skupnosti. Gre torej za sumaren, v bistvu formalen nadzor, za katerega, kot je navedeno v uvodni izjavi 18 uredbe, ni potreben vsebinski preizkus, s katerim bi se pred registracijo ugotovilo, ali model izpolnjuje pogoje za pridobitev varstva, in ki poleg tega, drugače kot postopek registracije v skladu z Uredbo št. 207/2009 o blagovni znamki Skupnosti, ne vključuje faze, v kateri je imetniku prejšnjega registriranega modela omogočeno, da nasprotuje registraciji. V teh okoliščinah lahko zgolj taka razlaga pojma „vsaka tretja oseba“ v smislu člena 19(1) uredbe, da ta pojem zajema tretjo osebo, ki je imetnik poznejšega registriranega modela Skupnosti, zagotavlja doseganje cilja učinkovitega varstva registriranih modelov Skupnosti, ki mu sledi uredba, in polni učinek tožb zaradi kršitve.

(Glej točke 39, 40, od 42 do 44, 52 in 58 ter točki 1 in 2 izreka.)

Zadeva C-488/10

Celaya Emparanza y Galdos Internacional SA

proti

Proyectos Integrales de Balizamiento SL

(Predlog za sprejetje predhodne odločbe, ki ga je vložilo Juzgado de lo Mercantil no 1 de Alicante y no 1 de Marca Comunitaria)

„Uredba (ES) št. 6/2002 — Člen 19(1) — Modeli Skupnosti — Kršitev ali grožnja kršitve — Pojem ‚tretja oseba‘“

Povzetek sodbe

Modeli Skupnosti — Učinek modela Skupnosti — Pravice iz modela Skupnosti — Pravica, da se vsaki tretji osebi prepreči uporaba modela — Vsaka tretja oseba — Pojem

(Uredba Sveta št. 6/2002, člen 19(1))

Člen 19(1) Uredbe št. 6/2002 o modelih Skupnosti je treba razlagati tako, da v postopku zaradi kršitve izključne pravice iz registriranega modela Skupnosti pravica njegovega imetnika, da tretji osebi prepreči njegovo uporabo, zajema vsako tretjo osebo, ki uporablja model, ki pri seznanjenih uporabnikih ne povzroča drugačnega celotnega vtisa, vključno s tretjo osebo, ki je imetnik poznejšega registriranega modela Skupnosti, ne glede na namen in ravnanje tretje osebe.

Določbe te uredbe je treba razlagati ob upoštevanju prednostnega načela, po katerem ima prejšnji registrirani model Skupnosti prednost pred poznejšimi registriranimi modeli Skupnosti. Iz člena 4(1) uredbe je zlasti razvidno, da je videz izdelka varovan z modelom Skupnosti, če je nov in ima individualno naravo. V primeru kolizije med registriranima modeloma Skupnosti se predpostavlja, da je tisti, ki je bil prvi registriran, ta pogoja za pridobitev varstva Skupnosti izpolnjeval pred tistim, ki je bil registriran drugi. Tako je imetniku poznejšega registriranega modela Skupnosti mogoče priznati varstvo, ki ga določa ta uredba, le če v okviru tožbe za ugotovitev ničnosti – ali nasprotne tožbe, odvisno od primera – dokaže, da prejšnji registrirani model Skupnosti ne izpolnjuje enega od teh pogojev.

V skladu s postopkom registracije modelov Skupnosti, ki je urejen s členi od 45 do 48 uredbe, Urad za usklajevanje na notranjem trgu (znamke in modeli) preizkusi, ali prijava izpolnjuje formalne zahteve za vlogo, kot jih določa ta uredba. Če prijava izpolnjuje navedene pogoje, ustreza opredelitvi videza izdelka iz člena 3(a) uredbe in ni v nasprotju z javnim redom ali moralnimi načeli, ta urad prijavo vpiše v Register modelov Skupnosti kot registrirani model Skupnosti. Gre torej za sumaren, v bistvu formalen nadzor, za katerega, kot je navedeno v uvodni izjavi 18 uredbe, ni potreben vsebinski preizkus, s katerim bi se pred registracijo ugotovilo, ali model izpolnjuje pogoje za pridobitev varstva, in ki poleg tega, drugače kot postopek registracije v skladu z Uredbo št. 207/2009 o blagovni znamki Skupnosti, ne vključuje faze, v kateri je imetniku prejšnjega registriranega modela omogočeno, da nasprotuje registraciji. V teh okoliščinah lahko zgolj taka razlaga pojma „vsaka tretja oseba“ v smislu člena 19(1) uredbe, da ta pojem zajema tretjo osebo, ki je imetnik poznejšega registriranega modela Skupnosti, zagotavlja doseganje cilja učinkovitega varstva registriranih modelov Skupnosti, ki mu sledi uredba, in polni učinek tožb zaradi kršitve.

(Glej točke 39, 40, od 42 do 44, 52 in 58 ter točki 1 in 2 izreka.)